༡༽བོད་ཡིག་འདི་བྱུང་ནས་ད་བར་ཡུན་རིང་གི་ལོ་རྒྱུས་ཡོད་པ་སྟེ།སློབ་དཔོན་ཐོན་མི་སམྦྷོ་ཊས་ད་ལྟ་ང་ཚོས་བེད་སྤྱོད་བྱེད་པའི་ཡི་གེ་འདི་བཟོ་གནང་མཛད་ནས་ད་བར་ལོ་ངོ་ཆིག་སྟོང་སུམ་བརྒྱ་ལྷག་ཙམ་གྱི་དུས་ཡུན་རིང་པོ་སོང་བ་དང༌།དེའི་རིང་སྤྱི་ཚོགས་ཀྱི་དགོས་མཁོ་དང་མཐུན་པའི་མིང་དང་ཚིག་གསར་བ་མང་པོ་ཁ་སྣོན་དང༌།ལེགས་བཅོས།ཞུན་ཐར་ཆོད་པ་བཅས་ཀྱི་གོ་རིམ་བརྒྱུད་བཞིན་ཆ་ཚང་བ་དང༌།ཕུན་སུམ་ཇེ་ཚོགས་སུ་གྱུར་པའི་རྨང་གཞིའི་ཐོག་དེང་རབས་སྤྱི་ཚོགས་གསར་བའི་དགོས་མཁོ་དང་མཐུན་པའི་ལོ་རྒྱུས་དང༌།དཔལ་འབྱོར།ཆབ་སྲིད།མཚན་ཉིད།རྩོམ་རིག་སྙན་ངག་བཅས་ཀྱི་ནང་དོན་གསར་བ་མང་པོ་ཞིག་སྔར་ཡོད་བོད་ཡིག་འདི་རང་གི་ཐོག་ནས་ཁ་སྣོན་དང་ཡར་རྒྱས་གོང་འཕེལ་བྱུང་བ་མ་ཟད།སླད་ཕྱིན་ང་རང་ཚོ་རང་གིས་འབད་བརྩོན་བྱས་ན་དེང་རབས་ཀྱི་རིག་གནས་དང་ཚན་རིག་ལག་རྩལ་གྱི་ཤེས་བྱ་ཡོད་ཚད་ད་ལྟའི་བོད་ཡིག་འདི་རང་གི་ཐོག་ནས་ཆ་ཚང་བ་བསླབས་ཤེས་ཐུབ་པའི་མདུན་ལམ་ཆེན་པོ་ཡོད་པ་ཞིག་རེད།